title: Moelfre (Mon)
text: Moelfre zo ur gêriadenn hag ur porzh bihan en hanternoz Kembre, e reter Enez Von, hanter hent etre Benllech hag Amlwch. Gwechall e oa pesketaerien, hiriv n'eus nemet touristed e-pad an hañv. 
  
  Dre eno e tremen Llwybr Arfordirol Ynys Môn, ar wenodenn a ra tro Enez Von a-hed an aod.
  
  Enezenn
  Enez Moelfre zo dirak ar gêriadenn.
  
  Penseoù 
  Daou beñse bras zo bet er c'hornad:
  Hini ar Royal Charter e miz Here 1859, o vont eus Aostralia da Liverpool, a yeas a-benn d'ar c'herreg etre Moelfre ha Traeth Lligwy. 450 den a voe lazhet, biskoazh kement en ur peñse war aod Kembre;
  Tost da 100 vloaz goude e voe tro an Hindlea tost er memes lec'h. En dro-mañ avat e voe saveteet an holl gant bag-savete Moelfre.
  
  Kêriadennoù Mon